Birinci hissəyə aid olan cavaba fikir verin: seçki kam-paniyası dövründə müəyyən tədbirlərin keçirilməsi üçün müvafiq yerlər ayrıla bilər. Bu onun səlahiyyətinə aid olmayan bir məsələdir. Əvvəla, kütləvi aksiyanın keçirilməsi yerini, zamanını onu təşkil edən təşkilat müəyyən edir. Sadəcə olaraq, şəhər meriyası onun təhlükəsizliyini qoruyur və şərait yaradır. İkincisi isə təkcə seçki kampaniyası dövründə kütləvi aksiya keçirilmir. Vətəndaşların sərbəst toplaşmaq hüququ seçki kampaniyası olmayan dövrlərdə də həyata keçirilir. Biz şəhər meriyasının bu qanunsuzluğuna son qoyulmasını tələb edirik və cənab Sədr, Sizdən də bu məsələyə müdaxilə etmənizi istəyirik. Təşəkkür edirəm.